open-index/open-wikipedia-markdown huggingface dataset:
Παρβάν (περιοχή)

Με το όνομα **Παρβάν**, ή **Παρουάν**, φέρεται μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο κεντρικό βορειο-ανατολικό τμήμα της Χώρας, και ακριβώς Β.ΒΔ. της περιοχής Καμπούλ. Η έκτασή της σήμερα φθάνει, περίπου, τα 6.000 τ.χλμ, και ο πληθυσμός της, τους 725.000  κατοίκους. Περιλαμβάνει 10 επαρχίες. Επικρατούσα γλώσσα στη περιοχή είναι η περσική παστούν. 
Πρωτεύουσα του νομού είναι η Τσαρικάρ, ή Τσαχαρικάρ, της ομώνυμης επαρχίας.
* Πρόκειται για μια από τις ιστορικές περιοχές της Χώρας από την οποία είχε περάσει ο Μέγας Αλέξανδρος.

## Επαρχίες
Οι 10 υπαγόμενες επαρχίες στο Παρνάν, κατ΄ αλφαβητική σειρά, είναι: η Γκορμπάντ, η Κοχι Σάφι, η Μπαγράμ, η Σαΐντ Χελ, η Σάλαγκ, η Τσαρικάρ, όπου και η ομώνυμη πρωτεύουσα του νομού, η Σεκχαλί, η Σινβάρι, η Σούρκι Πάσα και η Τζαμπύλ Σαράτζ.

## Πηγές
* «Εγκυκλοπαίδεια Πάπυρος Λαρούς Μπριτάννικα» τ.12ος, σ.377

Κατηγορία:Επαρχίες του Αφγανιστάν
Ρομάτζι

Τα **ρομάτζι** (ιαπωνικά: ローマ字), ή ακριβέστερα *ρωμάτζι*, δηλαδή *ρωμαϊκά γράμματα*, είναι τα λατινικά γράμματα που χρησιμοποιούνται για να αποδώσουν τους ήχους της ιαπωνικής γλώσσας. Υπάρχουν διάφορα συστήματα απόδοσης των ιαπωνικών με λατινικά γράμματα. Η απόδοση του όρου ως *ρομάντζι* είναι εσφαλμένη.

## Πίνακες Ρομάτζι
### Πίνακας [[χιραγκάνα]]

### Πίνακας βασικών [[κατακάνα]]

Η προφορά των βασικών κατακάνα συμπίπτει πλήρως με αυτή των χιραγκάνα.

### Πίνακας επιπρόσθετων κατακάνα
Αυτά τα γράμματα χρησιμοποιούνται για να την απόδοση ξένων λέξεων στα ιαπωνικά. Δεν έχουν καθιερωθεί επίσημα.


† — Τα γράμματα με κόκκινο δε χρησιμοποιούνται στα σύγχρονα ιαπωνικά.
‡ — Το γράμμα を *wo* προφέρεται ως *o* όταν χρησιμοποιείται ως μόριο στα σύγχρονα ιαπωνικά.
 Γράμματα που οι λατινικές τους αποδόσεις τους υπάρχουν σε παρενθέσεις χρησιμοποιούνται μόνο για λόγους ευφωνίας κατά το φαινόμενο rendaku/ ρέν'ντακου .
 Η απόστροφος ('), στις ελληνικές αποδόσεις, χρησιμοποιείται και για να ξεχωρίσει το ん όταν ακολουθείται από φωνήεν (π.χ. んあ, n'a, ν'α), αλλά και ορθογραφικούς διαχωρισμούς συλλαβών με (παρ)όμοια προφορά. Συνήθως, όμως, –η απόστροφος– παραλείπεται από τις ελληνικές μεταγραφές.
 Οι συλλαβές που γράφονται «*σύμφωνο* – **υ** – *φωνήεν»,* διαβάζονται σαν μία. Δηλαδή, το μυα διαβάζεται σαν το μυα στο **μυα**λό. Το νυα σαν το νια στο **νιά**ου. Το χυο όπως το χιο στο **χιό**νι κ.ο.κ.



## Διαφορές μεταξύ συστημάτων Ρομάτζι

Αυτός ο πίνακας δείχνει τις βασικές διαφορές ανάμεσα στα κυριότερα συστήματα Ρομάτζι

Κατηγορία:Ιαπωνική γλώσσα
Σαμανγκάν (περιοχή)

Με το όνομα **Σαμανγκάν**, φέρεται μια από τις 34 διοικητικές περιφέρειες του Αφγανιστάν. 

Βρίσκεται στο κεντρικό βόρειο τμήμα της Χώρας. Η έκτασή της σήμερα φθάνει, περίπου, τα 6.420 τ.χλμ, και ο πληθυσμός της, τους 370.000  κατοίκους. Περιλαμβάνει 7 επαρχίες. Επικρατούσα γλώσσα στη περιοχή είναι η περσική (φαρσί). 
Πρωτεύουσα του νομού είναι η Αϊμπάκ, της ομώνυμης επαρχίας.

Στις 3 Μαρτίου του 2002 η περιοχή αυτή είχε υποστεί μεγάλες καταστροφές από σεισμό με χιλιάδες νεκρούς.

## Επαρχίες
Οι 7 υπαγόμενες επαρχίες στο νομό Σαμανγκάν, κατ΄ αλφαβητική σειρά, είναι: η Αϊμπάκ, όπου και η ομώνυμη πρωτεύουσα του νομού, η Κουράμ Βα Σαρμπάγκ, η Νταράι Σούφι Μπάλα, η Νταράι Σούφι Πάγια, η Ρουΐ Ντουάρ, η Φερόζ Νακχίρ και η Χαζράτι Σουλτάν.

## Πηγές
* «Εγκυκλοπαίδεια Πάπυρος Λαρούς Μπριτάννικα» τ.12ος, σ.377

Κατηγορία:Επαρχίες του Αφγανιστάν
Σόγκουν

[thumb|right|180px|[Μιναμότο νο Γιοριτόμο, ο πρώτος σόγκουν του σογκουνάτου Καμακούρα, (1192-1199).]]
Ο **σόγκουν** 将軍 (ακριβέστερα Σ'όουγκουν) (Shougun) ή στην πλήρη του μορφή *Σέιι τάι Σόγκουν* 征夷大将軍 (Seiitaishougun) ήταν ο τίτλος που είχε ο ανώτερος στρατιωτικός ηγέτης κατά τον Ιαπωνικό μεσαίωνα. Ο τίτλος εμφανίστηκε κατά την περίοδο Νάρα και σημαίνει στην πλήρη του μετάφραση «Μεγάλος στρατηγός που κατακτά τους βαρβάρους της Ανατολής». Ο προσωρινός κάτοχος αυτού του τίτλου είχε το δικαίωμα να στρατολογεί στρατιώτες προκειμένου να καταστείλει τις εξεγέρσεις των αυτοχθόνων Αϊνού. Σταδιακά ό όρος μεταλλάχθηκε έως του σημείου να υποδεικνύει τον ανώτατο αρχηγό των σαμουράι και του στρατού ο οποίος ασκούσε de facto την διακυβέρνηση της Ιαπωνίας ενώ ο αυτοκράτορας της Ιαπωνίας ήταν ένα αξίωμα με συμβολικές κυρίως εξουσίες δίχως να μπορεί να κυβερνά ουσιαστικά την χώρα. Από την περίοδο Καμακούρα ο τίτλος έγινε μόνιμος και χρησιμοποιήθηκε έως το τέλος της περιόδου Έντο όταν το αξίωμα του Σογκουν καταργήθηκε και οι εξουσίες του μεταβιβάστηκαν το 1868 στον Αυτοκρατορα της Ιαπωνίας καθιστώντας αυτόν τον απόλυτο κυρίαρχο της Ιαπωνίας οδηγώντας έτσι στη μετατροπή της Ιαπωνίας από Σογκουνατο σε Αυτοκρατορία.

Κατηγορία:Ιστορία της Ιαπωνίας
Κατηγορία:Θέσεις εξουσίας
Τίταια

Στην ελληνική μυθολογία με το όνομα **Τιταία** είναι γνωστή μία από τις συζύγους του Ουρανού, η οποία υπήρξε και η μητέρα των Τιτάνων και των Τιτανίδων. Μετά τον θάνατό της, η Τίταια θεοποιήθηκε και ταυτίσθηκε με τον τρόπο αυτό με τη θεότητα που αποτελούσε την προσωποποίηση της Γης, τη **[[Γαία (μυθολογία)|Γαία]]** ή «Μεγάλη Μητέρα», όπως ονομαζόταν διαφορετικά.

## Δείτε επίσης
* Γαία

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Τιταια
Βεγγάλη

200px|thumb|Η Βεγγάλη του 1909
Η **Βεγγάλη** (μπεν. বঙ্গ, αγγλ. Bengal) είναι η ιστορική περιοχή του βορειοανατολικού άκρου της Νότιας Ασίας. Η κυριότερη εθνικότητα είναι οι Μπενγκάλι των οποίων μητρική γλώσσα είναι η γλώσσα μπενγκάλι. Η Βεγγάλη μοιράζεται ανάμεσα στην Ινδία (Δυτική Βεγγάλη, κρατίδιο στην ανατολική Ινδία) και το Μπανγκλαντές. Έως τη διαίρεσή της σε Ανατολικό Πακιστάν (μετέπειτα Μπανγκλαντές) και Δυτική Βεγγάλη, η περιοχή είχε έκταση 1.674.279 τετ.χλμ. 

## Δείτε επίσης
* Δυτική Βεγγάλη
* Μπανγκλαντές
* Ινδία
* Καλκούτα

## Εξωτερικοί σύνδεσμοι

* Official site of Government of West Bengal, India

Κατηγορία:Ιστορικές περιοχές του Μπανγκλαντές
Κατηγορία:Ιστορικές περιοχές της Ινδίας
Σαππόρο

Το **Σαππόρο** (ιαπωνικά: *札幌*) είναι η μεγαλύτερη πόλη και πρωτεύουσα της Χοκκάιντω, της βορειότερης των τεσσάρων μεγάλων νήσων που αποτελούν την Ιαπωνία. Το Σαππόρο φημίζεται κυρίως για την διοργάνωση των Χειμερινών Ολυμπιακών αγώνων του 1972 και για το γιουκί ματσούρι (ιαπωνικά: 雪祭り) δηλαδή το φεστιβάλ χιονιού του, που γίνεται κάθε Φεβρουάριο. 

Το Σαππόρο είναι μια νέα πόλη και διαφέρει από τις άλλες πόλεις της Ιαπωνίας, γιατί ο σχεδιασμός του έχει γίνει με αμερικανικά πρότυπα. Διαθέτει μετρό και πολλά πανεπιστήμια με κυριότερο το Πανεπιστήμιο του Χοκκάιντω (ιαπωνικά: 北海道大学 ή συντομευμένα 北大, *Hokkaidou Daigaku ή Hokudai*)

Στο Σαππόρο εδρεύει η ομάδα μπέιζμπολ Νιππόν Χαμ Φάιτερς (ιαπωνικά: 日本ハムファイターズ ή συντομευμένα 日ハム, (*Nippon Ham Fighters ή Nichihamu*) καθώς και η ομάδα ποδοσφαίρου Κονσαντόορε Σαππόρο (ιαπωνικά: コンサドーレ札幌, (*Consadole Sapporo*).

## Πανεπιστήμια
* Πανεπιστήμιο του Χοκκάιντω (北海道大学)
* Πανεπιστήμιο Εκπαίδευσης του Χοκκάιντω (北海道教育大学)
* Πανεπιστήμιο της Πόλης του Σαππόρο (札幌市立大学)
* Ιατρικό Πανεπιστήμιο του Σαππόρο (札幌医科大学)

## Παραπομπές


## Εξωτερικοί σύνδεσμοι

* Άρθρο για το Πανεπιστήμιο του Σαππόρο στην σελίδα του Ελληνο-Ιαπωνικού Κέντρου.
* Επίσημη σελίδα της ποδοσφαιρικής ομάδας Κονσαντόορε Σαππόρο. (Στα ιαπωνικά)
* Επίσημη σελίδα της ομάδας μπέηζμπωλ Νιππόν Χαμ. (Στα ιαπωνικά)
* Επίσημη σελίδα του φεστιβάλ χιονιού του Σαππόρο. (Στα αγγλικά και ιαπωνικά)
* Επίσημη σελίδα του πανεπιστημίου του Χοκκάιντο. (Στα αγγλικά και ιαπωνικά)

Κατηγορία:Πόλεις της Ιαπωνίας
Κατηγορία:Διοργανώτριες πόλεις Χειμερινών Ολυμπιακών Αγώνων
Ταχάρ (περιοχή)

Η **Ταχάρ** ή **Τακχάρ** είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο  βόρειο-βορειοανατολικό τμήμα της χώρας, στα σύνορα με το Τατζικιστάν. Δημιουργήθηκε το 1964 μετά από το χωρισμό της περιοχής Κανταχάρ σε τρία τμήματα. Η έκτασή της σήμερα φθάνει, περίπου, τα 12.330 τ.χλμ. Ο πληθυσμός της, κατ΄ εκτίμηση το 1980 αριθμούσε περίπου τους 540.000 κατοίκους, ενώ το 2004 είχε ξεπεράσει τους 810.000  κατοίκους. Περιλαμβάνει 17 επαρχίες. Επικρατούσα γλώσσα στη περιοχή είναι η περσική (φαρσί) και η ουζμπεκική. 
Πρωτεύουσα του νομού είναι η Ταλογκάν, ή Ταλουκάν, της ομώνυμης επαρχίας.

## Επαρχίες
Οι 17 υπαγόμενες επαρχίες στον νομό Ταχάρ κατ΄ αλφαβητική σειρά είναι: η Βαρσάτζ, η Γιανγκί Κάλα, η Ισχραμίς, η Καλαφγκάν, η Κουάτζα Μπαχά Βουντίν, η Κουάτζα Χαρ ή Κουατζαχάρ, η Μπαχαράκ, η Μπανγκί, η Ναμάκ Αμπ, η Νταρκάντ, η Ντάστι Καλά, η Ρουστάκ, η Σαχάμπ, η Σαλ, η Ταλουκάν, όπου και η ομώνυμη πρωτεύουσα του νομού, η Φαρκχάρ και η Χαζάρ Σουμούς.

## Πηγές
* «Εγκυκλοπαίδεια Πάπυρος Λαρούς Μπριτάννικα» τ.12ος, σ.377

Κατηγορία:Επαρχίες του Αφγανιστάν
Βιντεοπαιχνίδι βολών πρώτου προσώπου

thumb|Στιγμιότυπο από το βιντεοπαιχνίδι FPS ανοικτού κώδικα ''AssaultCube''.
Το **βιντεοπαιχνίδι βολών πρώτου προσώπου** (αγγλικά: **first-person shooter** ή **FPS**) είναι κατηγορία βιντεοπαιχνιδιών, τα οποία εκτελούνται σε οπτική πρώτου προσώπου. Αυτό σημαίνει ότι  ο παίκτης βλέπει τον κόσμο του παιχνιδιού μέσα από τα "μάτια" του ήρωα του παιχνιδιού. Για να συμβεί αυτό, χρησιμοποιούνται ειδικές μηχανές τρισδιάστατης απεικόνισης, ώστε να δίνεται η ψευδαίσθηση του πραγματικού χώρου, όπως και στις εφαρμογές εικονικής πραγματικότητας. Στα παιχνίδια αυτά,  ο παίκτης χρησιμοποιεί τα εικονικά όπλα του χαρακτήρα. Αυτά μπορεί να είναι M16, απλά εργαλεία όπως σφυριά, ή ακόμα και το γυμνό χέρι. Αυτό το γεγονός έχει δημιουργήσει προβληματισμούς για την ηθική κάποιων παιχνιδιών του είδους.

## Μηχανές
Οι μηχανές απεικόνισης τρισδιάστατων γραφικών έχουν προχωρήσει πολύ από την πρώτη τους εμφάνιση. Για παράδειγμα, τα απλά γραφικά του Wolfenstein 3D που έδιναν τότε άμεσα την εντύπωση παιχνιδιού, έχουν αντικατασταθεί από γραφικά με μηχανές εξομοίωσης φυσικών φαινομένων όπως του Crysis, με παραδείγματα όπως την φυσική κίνηση των επιμέρους φύλλων ενός δέντρου ξεχωριστά με ρεαλιστικό τρόπο, την ρεαλιστική απεικόνιση φωτισμού και σκιών και άλλα.

## Διαδίκτυο
Τα FPS έχουν προχωρήσει σε μεγάλο βαθμό στον διαδικτυακό χώρο. Ενώ ξεκίνησαν κυρίως σαν παιχνίδια με σκοπό την ψυχαγωγία μόνο του ενός βασικού παίχτη που αγόρασε το παιχνίδι, σήμερα πολλά έχουν εξελιχθεί σε ολόκληρες κοινότητες παικτών στο ίντερνετ.

## Ιδιαιτερότητες
Τα παιχνίδια πρώτου προσώπου βολών παρουσιάζουν μια ιδιαίτερη ιδιαιτερότητα, ως προς την τελική απόδοση του παίχτη, στην ακρίβεια του εξοπλισμού αλλά και στην ταχύτητα του δικτύου. Αυτό διότι, σε αντίθεση με άλλα παιχνίδια που είναι βασισμένα περισσότερο στην μακροπρόθεσμη στρατηγική και σκέψη, τα παιχνίδια αυτά έχουν μεγάλες απαιτήσεις στην άμεση ανταπόκριση του παίχτη στην οποιαδήποτε αλλαγή του περιβάλλοντος του παιχνιδιού.

## Γνωστές σειρές του είδους
**[[Battlefield]]*
**[[BioShock]]*
**[[Call of Duty]]*
**[[Counter-Strike]]*
**[[Crysis]]*
**[[Doom (σειρά)|Doom]]*
**[[Half-Life]]*
**[[Halo (σειρά βιντεοπαιχνιδιών)|Halo]]*
**[[Portal]]*
**[[Quake]]*
**[[Urban Terror]]*
**[[Wolfenstein 3D]]*

## Άλλα είδη βιντεοπαιχνιδιών
*Βιντεοπαιχνίδια δράσης
*Βιντεοπαιχνίδια περιπέτειας
*Βιντεοπαιχνίδια δράσης περιπέτειας
*Βιντεοπαιχνίδια επιβίωσης τρόμου
*Βιντεοπαιχνίδια ρόλων
*Βιντεοπαιχνίδια δράσης ρόλων
*Βιντεοπαιχνίδια στρατηγικής
*Βιντεοπαιχνίδια MMORPG
*Βιντεοπαιχνίδια πλατφόρμας
*Βιντεοπαιχνίδι πάλης
*Βιντεοπαιχνίδι beat 'em up
*Βιντεοπαιχνίδια εξομοίωσης
*Βιντεοπαιχνίδια παζλ
*Βιντεοπαιχνίδια αγώνων
*Βιντεοπαιχνίδια αθλητισμού

*
Βολών πρώτου προσώπου
Δόξα Ι (αντιτορπιλικό)

Το αντιτορπιλικό **Δόξα Ι / 27** παραγγέλθηκε από την Ελληνική κυβέρνηση στα ναυπηγεία της Γερμανίας VULKAN. Ιδίου τύπου πλοία ήταν τα: Ασπίς Ι, Βέλος Ι και Νίκη Ι. Συμμετείχε στους πολέμους του 1912-1913 (κυβερνήτης υποπλοίαρχος Α. Χατζηκυριάκος). Το 1916 κατασχέθηκε από τους Γάλλους κατά τα Νοεμβριανά γεγονότα. Δεν επεστράφη μαζί με τα άλλα πλοία διότι ενώ ήταν υπό Γαλλική σημαία και Γαλλικό πλήρωμα το 1919 βυθίστηκε λόγω πρόσκρουσης με νάρκη πλησίον των ακτών της νήσου Μήλου. Στην Ελλάδα χορηγήθηκε το Αυστριακό αντιτορπιλικό Ulan που στη συνέχεια μετονομάστηκε σε Σμύρνη.

## Βασικά χαρακτηριστικά

Εκτόπισμα: 350 τόνοι. Διαστάσεις: 67Χ6,2Χ1,8 μέτρα. Ταχύτητα: 30 κόμβοι. (Σημείωση: στις αρχές του Β’ Παγκόσμιου Πολέμου (1940) η μέγιστη πρακτική ταχύτητα ήταν 25 κόμβοι). Ο οπλισμός αρχικά ήταν: 2 απλοί Τ/Σ των 45 εκατοστών, 2 πυροβόλα 76 χιλιοστών και 4 πυροβόλα 57 χιλιοστών. Ο οπλισμός τροποποιήθηκε το 1927 μετά από μετασκευή στα δύο πλοία Ασπίς Ι και Νίκη Ι σε δύο πυροβόλα 88 χιλιοστών /30 και 1 πυροβόλο 40 χιλιοστών Α/Α. Ήταν διπλέλικο με ιπποδύναμη 6700 ΗΡ. Πλήρωμα: 70 άνδρες. 

Κατηγορία:Ελληνικά πολεμικά πλοία του Α' Παγκοσμίου Πολέμου
Κατηγορία:Ελληνικά αντιτορπιλικά
Θύελλα ΙΙ (αντιτορπιλικό)

Το **Θύελλα ΙΙ / D-28** (Πρώην ‘USS BROWN DD546’) ήταν αντιτορπιλικό τύπου ‘FLETCHER’ μετασκευής ‘FRAM-II’.

Κατασκευάστηκε στα ναυπηγεία ‘USA – Bettlehen Steel Co, San Paolo, California'. Ομοίου τύπου πλοία Ναυρίνο ΙΙ και ‘**Θύελλα ΙΙ**’. Καθελκύστηκε 12 Δεκεμβρίου 1942. Εν ενεργεία στις 12 Ιουλίου 1943. Ύψωση Ελληνικής Σημαίας στις 27 Σεπτεμβρίου 1962 στο Σπατλ της Ουάσιγκτον. Παραχωρήθηκε από τις Η.Π.Α. το 1962. Παροπλίστηκε στις 18 Ιανουαρίου 1981.

## Εξωτερικοί σύνδεσμοι
### Αρχείο ΕΡΤ
* 

Κατηγορία:Ελληνικά αντιτορπιλικά
Συνθήκη του Τάρτου (Ρωσία - Εσθονία)

Η **Συνθήκη Ειρήνης του Τάρτου** (εσθονικά: *Tartu rahu*, κυριολεκτικά «Ειρήνη του Τάρτου») ήταν συνθήκη ειρήνης μεταξύ της Εσθονίας και της Σοβιετικής Ρωσίας που υπογράφτηκε στις 2 Φεβρουαρίου του 1920 στο Τάρτου σηματοδοτώντας τη λήξη του Εσθονικού Πολέμου Ανεξαρτησίας. Οι κύριοι όροι της συνθήκης ήταν ότι η Ρωσία αναγνώριζε de jure την ανεξαρτησία της Δημοκρατίας της Εσθονίας και αποποιούνταν στο διηνεκές από κάθε δικαίωμα στα εδάφη της.

## Διατάξεις της Συνθήκης
thumb|left|Τα ρωσο-Εσθονικά σύνορα όπως καθορίστηκαν από τη συνθήκη.
Η συνθήκη καθόρισε τα σύνορα μεταξύ Ρωσίας και Εσθονίας, διασφάλισε το δικαίωμα των Εσθονών να επιστρέψουν στην Εσθονία και των Ρώσων στη Ρωσία και απαιτούσε την επιστροφή στην Εσθονία ότι κινητής περιουσίας είχε μεταφερθεί στη Ρωσία κατά τον Πρώτο Παγκόσμιο Πόλεμο. Η Ρωσία ακόμα συμφώνησε να απαλλάξει από όλα τα χρέη της Τσαρικής περιόδου την Εσθονία και να πληρώσει 15 εκατομμύρια χρυσά ρούβλια (το αναλογικό μερίδιο της Εσθονίας από το απόθεμα χρυσού της Ρωσικής Αυτοκρατορίας). Επιπροσθέτως η Ρωσία συμφώνησε να παραχωρήσει στην Εσθονία δικαιώματα εκμετάλλευσης σε ένα εκατομμύριο εκτάρια δασικής γης και να κατασκευάσει σιδηροδρομική γραμμή από τα εσθονικά σύνορα στη Μόσχα. Σε αντάλλαγμα η Εσθονία δεσμεύθηκε να επιτρέψει στη Σοβιετική Ρωσία να κατασκευάσει λιμάνι στο Τάλιν ή σε άλλη πόλη και ηλεκτρικό σταθμό στον ποταμό Νάρβα.

## Υπογραφές
Η συνθήκη υπογράφτηκε από τον Γιάαν Πόσκα εκ μέρους της Εσθονίας και τον Άντολφ Γιόφφε εκ μέρους της Σοβιετικής Ρωσίας, καθώς και από άλλους εκπροσώπους και των δύο πλευρών.

## Σημασία
Η συνθήκη ειρήνης του Τάρτου θεωρείται το «πιστοποιητικό γέννησης» της Δημοκρατίας της Εσθονίας. Για τη διπλωματικά απομονωμένη Σοβιετική Ρωσία ήταν υψίστης σημασίας, με τον Λένιν να εκφράζει την ικανοποίησή του για τη συνθήκη σαν «μία ασύγκριτη νίκη εναντίον του Δυτικού ιμπεριαλισμού». Μερικά μέλη της Αντάντ εναντιώθηκαν στη συνθήκη με την πρόθεση να διατηρήσουν τη Σοβιετική Ρωσία διεθνώς αποκλεισμένη.

## Επακόλουθα
Μετά την υπογραφή, η Σοβιετική Ρωσία δεν ικανοποίησε κάποιους όρους της συνθήκης, π.χ. οι μουσειακές συλλογές του Πανεπιστημίου του Τάρτου δεν έχουν επιστραφεί μέχρι τώρα από το Βορόνεζ όπου βρίσκονται. και η μετακίνηση των Εσθονών εμποδίστηκε.

## Δείτε ακόμα
* Συνθήκη του Τάρτου (Ρωσία - Φινλανδία)
* Το κείμενο της Συνθήκης στην Αγγλόφωνη Βικιθήκη

## Παραπομπές


## Πηγές
* Ποια Συνέχεια: Η Συνθήκη Ειρήνης του Τάρτου στις 2 Φεβρουαρίου 1920, οι Εσθονο-Ρωσικές Συνθήκες της 18 Μαΐου 2005, και η νομική αντιπαράθεση για το διεθνές στάτους της Εσθονίας

Κατηγορία:Ιστορία της Εσθονίας
Κατηγορία:Ιστορία της Σοβιετικής Ένωσης
Ταρτου Ρωσια Εσθονια
Τζέιμς Φιτς-Άλεν Μίτσελ

Ο Σερ **Τζέιμς Φιτς-Άλεν Μίτσελ** (Sir *James Fitz-Allen Mitchell*, 1931 – 23 Νοεμβρίου 2021) ήταν πολιτικός από τον Άγιο Βικέντιο και Γρεναδίνες. Ήταν πρωθυπουργός τις περιόδους 1972-74 και 1984-2000. Υπήρξε ένας από τους μακροβιότερους πολιτικούς ηγέτες της χώρας του. Τιμήθηκε με τον τίτλο του Ιππότη από τη Βασίλισσα της Αγγλίας, το 1995.

## Πρώτα χρόνια και εκπαίδευση
Γεννήθηκε στις 15 Μαΐου 1931 στο νησί Μπεκία των Γρεναδίνων και είναι εξάδερφος του Τζον Κόμπτον. Ολοκλήρωσε την εκπαίδευσή του στο Τρινιντάντ και Τομπάγκο και έπειτα στο πανεπιστήμιο της Βρετανικής Κολομβίας, στον Καναδά. Είναι οικονομολόγος και γεωπόνος στο επάγγελμα.

## Πολιτική σταδιοδρομία
Από το 1985 ήτσν σύμβουλος του Ανακτοβουλίου (Privy Councillor). Η είσοδός του στην πολιτική έγινε αρχικά με το Εργατικό Κόμμα, με το οποίο εξελέγη για πρώτη φορά βουλευτής το 1966. Την περίοδο από το 1967 ως το 1972 υπηρέτησε σε διάφορα χαρτοφυλάκια, μεταξύ των οποίων εκείνα του Εμπορίου, Τουρισμού, Γεωργίας και Εργασίας.  Έγινε πρωθυπουργός για πρώτη φορά το 1972 και διατηρήθηκε στο αξίωμα μέχρι τις 8 Δεκεμβρίου του 1974, οπότε έχασε τις εκλογές από τον αντίπαλό του, Μίλτον Κάτο . Το 1975 ίδρυσε το Νέο Δημοκρατικό Κόμμα (NDP). Λίγο αργότερα, το κόμμα του αναδείχθηκε νικητής στις εκλογές του 1984 κερδίζοντας 9 επί συνόλου 13 εδρών στη Βουλή και ο Μίτσελ επανήλθε στην πρωθυπουργία, στις 30 Ιουλίου 1984. Επίσης, διετέλεσε υπουργός Εξωτερικών από το 1984 ως το 1992. Ακολούθησαν αλλεπάλληλες εκλογικές νίκες, με τέταρτη και τελευταία στις 15 Ιουνίου του 1998. Η τελευταία πρωθυπουργική θητεία του έληξε στις 27 Οκτωβρίου του 2000, οπότε και αποχώρησε με τη θέλησή του λίγο πριν τη διεξαγωγή των εκλογών. Τον διαδέχθηκε στο αξίωμα ο Άρνχιμ Γιούστας.

## Έργα
Ο Μίτσελ συνέγραψε αυτοβιογραφία με τίτλο «Πέρα από τα Νησιά» (*Beyond The Islands*). 

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Αγίου Βικεντίου και Γρεναδίνων
Μπραϊάν Ζουμπέρ

thumb|right|150px|Ο Ζουμπέρ το 2008.
Ο **Μπραϊάν Ζουμπέρ** (γαλλ.: *Brian Joubert*, 20 Σεπτεμβρίου 1984) είναι Γάλλος αθλητής του καλλιτεχνικού πατινάζ. Ήταν παγκόσμιος πρωταθλητής για το 2007, τρεις φορές πρωταθλητής Ευρώπης (2004, 2007 και 2009), ενώ έχει στεφθεί έξι φορές πρωταθλητής Γαλλίας και έχει κερδίσει και ένα Γκραν Πρι Καλλιτεχνικού Πατινάζ.

## Βιογραφία
Γεννήθηκε στο Πουατιέ της Γαλλίας και σε μικρή ηλικία πέρασε μια σοβαρή ασθένεια που οδήγησε στην απώλεια του ενός νεφρού του. Λόγω της ασθένειας επέλεξε να ασχοληθεί με το πατινάζ αντί με άλλα, μαχητικά σπορ, που του άρεσαν περισσότερο. Ξεκίνησε να κάνει πατινάζ στην ηλικία των τεσσάρων, μαζί με τις δυο μεγαλύτερες αδερφές του.

Ο Ζουμπέρ είναι διασημότητα στη Γαλλία, εν μέρει λόγω και της σχέσης του με την πρώην Μις Γαλλία Λετίσια Μπλεζέ. Αργότερα ο Ζουμπέρ υπέβαλε μήνυση εναντίον της, επειδή εκείνη δήλωσε σε περιοδικά πως ήταν ομοφυλόφιλος και η σχέση ήταν "απλή βιτρίνα", κερδίζοντας τη δίκη και αποζημίωση 17.000 ευρώ.

Ο Γάλλος παγοδρόμος είναι γνωστός για τη δεινότητά του στα άλματα. Συνηθίζει τα τετραπλά *salchow* και τα τετραπλά *toe loop*. Στο Κύπελλο Ρωσίας του 2006, ο Ζουμπέρ εισήλθε στην ελίτ των ανδρών παγοδρόμων εκτελώντας τρία τετραπλά άλματα κατά τη διάρκεια του μεγάλου προγράμματός του.  Έχει δηλώσει σε συνεντεύξεις ότι θεωρεί τα τετραπλά άλματα σημαντικά για το μέλλον του καλλιτεχνικού πατινάζ ως αθλήματος.

Ο αθλητής χρηματοδοτεί μια ένωση που υποστηρίζει τα παιδιά με σύνδρομο Ουίλιαμς. Το 2006 εξέδωσε την αυτοβιογραφία του με τίτλο *Brian Joubert: le Feu sur la Glace* (*Μπράιαν Ζουμπέρ, Η Φωτιά Πάνω στον Πάγο*).

## Παραπομπές


## Εξωτερικοί σύνδεσμοι
* Παρουσίαση στον ιστότοπο της Διεθνούς Ένωσης Πατινάζ

Κατηγορία:Γάλλοι αθλητές
Κατηγορία:Αθλητές της καλλιτεχνικής παγοδρομίας
Ουμάρου Γιαρ Αντούα

Ο **Ουμάρου Γιαρ Αντούα** (*Umaru Musa Yar'Adua*, 16 Αυγούστου 1951 - 5 Μαΐου 2010), ήταν Νιγηριανός πολιτικός, ο οποίος ανέλαβε Πρόεδρος της Νιγηρίας το 2007 και ασθένησε σοβαρά λίγα χρόνια αργότερα . Υπήρξε μέλος του Δημοκρατικού Κόμματος του Λαού. 

## Βιογραφία
Γεννήθηκε στο κρατίδιο Κατσίνα στις 16 Αυγούστου του 1951. Ήταν μουσουλμάνος στο θρήσκευμα και παντρεμένος με την Turai Umaru Yar’adua. Έγινε Κυβερνήτης της Κατσίνα το 1999. Γόνος αριστοκρατικής οικογένειας, εξελέγη Πρόεδρος στις 21 Απριλίου του 2007 με 24,6 εκατομμύρια ψήφους (70%, από τον πρώτο γύρο). Η Αντιπολίτευση αμφισβήτησε τη νίκη του. Ανέλαβε Πρόεδρος στις 29 Μαΐου του 2007.

Στη διάρκεια της προεδρίας του αντιμετώπισε προβλήματα υγείας (καρδιολογικά) και για το λόγο αυτό μετέβη στη Σαουδική Αραβία για νοσηλεία το 2009. Κατά το διάστημα της απουσίας του χρέη προέδρου εκτελούσε ο αντιπρόεδρος, Γκούντλακ Τζόναθαν, ο οποίος το Φεβρουάριο του 2010 έλαβε και την έγκριση της Γερουσίας να ασκεί προεδρικά καθήκοντα. Ο Γιαρ Αντούα πέθανε στην Αμπούτζα στις 5 Μαΐου 2010..

## Παραπομπές


## Εξωτερικοί σύνδεσμοι

Γιαρ Αντουα
Μίλτον Κάτο

Ο **Μίλτον Κάτο** (Robert Milton Cato, 1915-1997) ήταν σοσιαλιστής πολιτικός από τον Άγιο Βικέντιο και Γρεναδίνες. Υπηρέτησε στην πρωθυπουργία της χώρας από το 1967 (αρχικά ως ανώτερος υπουργός) ως το 1972 και από το 1974 ως το 1984.

## Πρώτα χρόνια και εκπαίδευση
Γεννήθηκε στις 3 Ιουνίου του 1915 στον Άγιο Βικέντιο.  Τα πρώτα του χρόνια ήταν δύσκολα και κατάφερε με υποτροφία να πάει σε ένα σχολείο. Σε ηλικία 26 ετών άρχισε να εργάζεται ως υπάλληλος. Αργότερα κατατάχθηκε στον καναδικό στρατό και ενεπλάκη σε μάχες του Δευτέρου Παγκοσμίου Πολέμου. Το 1951 παντρεύτηκε τη Λούσι Κλάξτον.

## Πολιτική καριέρα
Επιστρέφοντας στη χώρα του, εισήλθε στον πολιτικό στίβο. Το 1955 συνίδρυσε το Εργατικό Κόμμα του Αγίου Βικεντίου (γνωστό και με το όνομα Εργατικό Κόμμα Ενότητας). Στις 19 Μαΐου του 1967 όταν η χώρα έγινε κράτος σε ένωση (associated state), ο Κάτο έγινε ανώτερος υπουργός. Λίγα χρόνια μετά, στις 27 Οκτωβρίου του 1969, ορκίστηκε πρωθυπουργός (Premier). Τον Απρίλιο του 1972 ηττήθηκε στις εκλογές και νέος πρωθυπουργός έγινε ο αρχηγός της αντιπολίτευσης, Τζέιμς Φιτς-Άλεν Μίτσελ. Το κόμμα του Κάτο και οι εταίροι του συνασπισμού του κέρδισαν τις εκλογές του 1974, με αποτέλεσμα ο ίδιος να ξαναγίνει πρωθυπουργός. Όταν η χώρα έγινε ανεξάρτητη στις 27 Οκτωβρίου του 1979 απέκτησε τον επίσημο τίτλο (Prime Minister). Η δεύτερη πρωθυπουργική του θητεία ξεκίνησε στις 8 Δεκεμβρίου του 1974 και ολοκληρώθηκε στις 20 Ιουλίου του 1984. Κατά τη θητεία του, ο Κάτο δεν υποστήριξε άλλες σοσιαλιστικές χώρες, όπως η Κούβα, η Γρενάδα και η Γουιάνα, καθώς ήταν αντίθετος στο Μαρξισμό. Αντίθετα, συνεργάστηκε με χώρες προσκείμενες προς τη Δύση, όπως το Τρινιντάντ και Τομπάγκο και τα Μπαρμπάντος. Το Εργατικό Κόμμα ηττήθηκε στις εκλογές του 1984 αλλά επέστρεψε στην εξουσία έπειτα από εκλογικό θρίαμβο το 2001, με πρωθυπουργό το Ραλφ Γκονσάλβες. Ο Κάτο πέθανε στο Κίνγκσταουν στις 10 Φεβρουαρίου του 1997.

## Παραπομπές


Κατηγορία:Πρωθυπουργοί του Αγίου Βικεντίου και Γρεναδίνων
Σίντνεϊ Γκαν-Μάνρο

Ο ** Σερ Σίντνεϊ Γκαν-Μάνρο** (*Sir Sydney Douglas Gun-Munro*, 29 Νοεμβρίου 1916 - 1 Μαρτίου 2007) ήταν ο πρώτος Γενικός Κυβερνήτης στον Άγιο Βικέντιο και Γρεναδίνες, από το 1979, όταν η χώρα έγινε ανεξάρτητη, μέχρι το 1985. Είχε τιμηθεί από το Τάγμα του Αγίου Μιχαήλ και του Αγίου Γεωργίου (GCMG) και από την Αδερφότητα του Βασιλικού Κολεγίου Χειρουργών (FRCS, το 1985), καθώς επίσης και με τον τίτλο του Ιππότη.

## Βιογραφικό
Γεννήθηκε το 1916. Ο πατέρας του απεβίωσε όταν εκείνος ήταν 7 ετών και ο ίδιος κατάφερε να μορφωθεί με υποτροφία σε Γυμνάσιο της Γρενάδας. Έκανε ιατρικές σπουδές στο Κινγκς Κόλετζ του Λονδίνου, ως τα μέσα της δεκαετίας του 1940. Ειδικεύτηκε στη Χειρουργική. Την περίοδο του Δευτέρου Παγκοσμίου Πολέμου χτυπήθηκε από βόμβα στην οικία του αδερφού του και θάφτηκε κάτω από τα ερείπια. Όλοι τον νόμιζαν για νεκρό, όμως ο Γκαν-Μάνρο ανένηψε. Το 1951, έπειτα από παραμονή στη Γρενάδα, επέστρεψε στο Ηνωμένο Βασίλειο, όπου επί 1 έτος έκανε σπουδές στην Οφθαλμολογία. Από το γάμο του με τη Λαίδη Τζόαν απέκτησε 2 γιους και μία κόρη. Πέθανε την 1η Μαρτίου του 2007 σε ηλικία 90 ετών.

## Κυβερνήτης
Διορίστηκε Κυβερνήτης το 1977 , όταν ακόμα η χώρα του δεν είχε αποκτήσει ανεξαρτησία. Όταν αυτό επιτεύχθηκε το 1979, ο Γκαν-Μάνρο ανέλαβε Γενικός Κυβερνήτης. Αποχώρησε από το αξίωμα το 1985 και προσέφερε εθελοντική υπηρεσία στο νησί Μπεκία μέχρι το Μάιο του 1997, οπότε και τραυματίστηκε όταν κατέρρευσε η βεράντα όπου βρισκόταν. Από τότε μέχρι το θάνατό του ήταν καθηλωμένος στο κρεβάτι του.

## Παραπομπές


Κατηγορία:Γενικοί Κυβερνήτες του Αγίου Βικεντίου και Γρεναδίνων
Σαρ-ε Πολ (περιοχή)

Με το όνομα **Σαρ-ε Πολ**, ή **Σαρ-ι Πουλ**, είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο κεντρικό βόρειο τμήμα της Χώρας. Η έκτασή της φθάνει, περίπου, τα 16.000 τ.χλμ, και ο πληθυσμός της, τους 470.000  κατοίκους. Περιλαμβάνει 7 επαρχίες. Επικρατούσα γλώσσα στη περιοχή είναι η περσική (φαρσί) και η ουζμπεκική. 
Πρωτεύουσα του νομού είναι η ομώνυμη Σαρ-ε Πολ, της ομώνυμης επαρχίας.

## Επαρχίες
Οι 7 υπαγόμενες επαρχίες στο νομό Σαρ-ε Πολ, κατ΄ αλφαβητική σειρά, είναι: η Γκοσφαντί, μετά τον διαχωρισμό της από την Σαγιάτ το 2006,  η Κοχιστάνατ, η Μπαλχάμπ, η Σαγιάτ, η Σανχαράκ, η Σαρί Πολ, όπου και η ομώνυμη πρωτεύουσα του νομού, και η Σόζμα Κάλα.

## Πηγές
* «Εγκυκλοπαίδεια Πάπυρος Λαρούς Μπριτάννικα» τ.12ος, σ.377

Κατηγορία:Επαρχίες του Αφγανιστάν
Σαρ-έ Πολ

Με το όνομα Σαρ-έ Πολ ή Σαρέ Πολ ή Σαρί Πουλ φέρονται:

* Σαρ-έ Πολ (περιοχή), Διοικητική περιφέρεια - νομός του Αφγανιστάν.
* **Σαρ-έ Πολ** επαρχία της ομώνυμης περιφέρειας - νομού του Αφγανιστάν και
* Σαρί Πολ η πόλη, πρωτεύουσα του ομώνυμου νομού του Αφγανιστάν.
Ντέιβιντ Τζακ

Ο **Σερ Ντέιβιντ Τζακ** (,  16 Ιουλίου 1918 - 18 Ιουλίου 1998) ήταν Γενικός Κυβερνήτης στον Άγιο Βικέντιο και Γρεναδίνες, από το 1989 ως το 1996. Είχε τιμηθεί από το Τάγμα της Βρετανικής Αυτοκρατορίας (MBE), το Τάγμα του Αγίου Μιχαήλ και του Αγίου Γεωργίου (GCMG), καθώς επίσης και με τον τίτλο του Ιππότη, το 1991.

## Βιογραφικό
Γεννήθηκε στο χωριό Βικτόρια στις 16 Ιουλίου του 1918 και εργάστηκε μεταξύ άλλων ως παιδαγωγός, λογιστής και ιεροκήρυκας. Ανέλαβε Γενικός Κυβερνήτης στις 20 Σεπτεμβρίου του 1989 και διατήρησε το αξίωμα αυτό ως την 1η Ιουνίου του 1996, οπότε τον διαδέχθηκε ο Σερ Τσαρλς Άντρομπας. Απεβίωσε σε ηλικία 80 ετών, στις 18 Ιουλίου του 1998.

## Παραπομπές


Κατηγορία:Γενικοί Κυβερνήτες του Αγίου Βικεντίου και Γρεναδίνων
Αρχέλαος Αντώναρος

Ο **Αρχέλαος Αντώναρος** (Φεβρουάριος 1921 – 29 Απριλίου 1998) ήταν από τους σημαντικότερους Έλληνες γελοιογράφους, γνωστός ως **Αρχέλαος**.

Γεννήθηκε στη Θεσσαλονίκη τον Φεβρουάριο του 1921. Έκανε τριετείς σπουδές φιλολογίας στη Φιλοσοφική Σχολή στο Πανεπιστήμιο Αθηνών. Ως φοιτητής πήρε μέρος στην Εθνική Αντίσταση, στη διάρκεια της Κατοχής. Από πολύ νωρίς εκμεταλλεύτηκε το έμφυτο ταλέντο του στη σκιτσογραφία. Άρχισε ν΄ ασχολείται μ΄ αυτό το 1936 συνεργαζόμενος αρχικά με την εφημερίδα "Μακεδονία". Στη συνέχεια ερχόμενος στην Αθήνα συνέχισε με εντονότερο ρυθμό συνεργαζόμενος με πολλές εφημερίδες και περιοδικά («Μπουκέτο», «Θησαυρός», «Ρομάντζο», «Φαντάζιο», «Πάνθεον» κ.λπ.), αξιοποιώντας το ταλέντο του επαγγελματικά.

Τα πρώτα του σκίτσα με πολιτική θεματογραφία δημοσιεύτηκαν στον Ριζοσπάστη τον Οκτώβριο του 1944. Έβγαλε το «Τραστ του γέλιου», το πρώτο σατιρικό περιοδικό. Ιστορικές έμειναν οι κοινωνικές γελοιογραφίες του στο περιοδικό "Θησαυρός", εκείνες με τους "Βαρελόφρονες" και τους "τροχονόμους" που άφησαν εποχή. Παράλληλα ασχολήθηκε με την πολιτική και καλλιτεχνική γελοιογραφία παρουσιάζοντας πολιτικούς και καλλιτέχνες με τα πιο έντονα χαρακτηριστικά τους. Στο ταλέντο του αυτό ήταν αμφίχειρας, μπορούσε δηλαδή την ίδια εικόνα να παρουσιάσει ταυτόχρονα αντιτακτά. Είναι ο πρώτος γελοιογράφος που δικάστηκε για τη δουλειά του: το 1952, επειδή σε δύο σκίτσα του που δημοσιεύτηκαν στην εφημερίδα Αθηναϊκή, σατίριζε τον Παπάγο και τον Μαρκεζίνη. Ο πρόεδρος του δικαστηρίου τον αθώωσε, χαρακτηρίζοντάς τον «μεγάλο παιδί».

Εξέδωσε τα λευκώματα «Νταλίκες» (1988), «Καμπινέ Στόρυ» (1988), «Γέλα καρδιά μου, γέλα» (1993), «Βαρελόφρονες» (1993 Βαβέλ), «Σας αρέσει ο Αρχέλαος», (1964) κ.ά. Παρουσίασε το έργο του σε πολλές εκθέσεις γελοιογραφίας στην Ελλάδα και το εξωτερικό. Διετέλεσε πρόεδρος της Ένωσης Ελλήνων Γελοιογράφων. Έκανε δύο αναδρομικές εκθέσεις, στο Δημοτικό Θέατρο Καλλιθέας το 1988, και στον Μύλο, στη Θεσσαλονίκη το 1994. Ακόμη, συμμετέσχε σε όλες τις ομαδικές εκθέσεις γελοιογραφίας, από το 1950 και μετά. Ήταν παρών και σε διεθνείς εκθέσεις στον Καναδά, στο Βέλγιο, στη Μόσχα και αλλού. Ασχολούνταν και με τη φωτογραφία, είχε δε βραβευτεί από την Ελληνική Φωτογραφική Εταιρεία.

Ο Αρχέλαος ήταν μέλος της Ένωσης Συντακτών Ημερησίων Εφημερίδων Αθηνών (ΕΣΗΕΑ). Μιλούσε επίσης ιταλικά και ήταν μόνιμος κάτοικος Αθηνών (Καλλιθέας). Πέθανε στις 29 Απριλίου 1998. Παιδιά του Αρχέλαου είναι ο Μάνος και ο Ευάγγελος Αντώναρος, αναπληρωτής κυβερνητικός εκπρόσωπος από τις 2 Ιουλίου 2004, μέχρι τις 23 Οκτωβρίου 2008, οπότε έγινε κυβερνητικός εκπρόσωπος.

Ο Αρχέλαος ήταν φίλος του Εθνικού Πειραιώς.

## Παραπομπές

## Πηγές
* Who's Who 1979, σελ. 41
* *Βιογραφική Εγκυκλοπαίδεια του Νεωτέρου Ελληνισμού 1830-2010 - Αρχεία Ελληνικής Βιογραφίας*, τ. 1, σελ. 148 https://web.archive.org/web/20121029061814/http://www.ekdoseismetron.gr/
* Εφημερίδα «Ριζοσπάστης», φύλλα 30/4/1998, 9/4/1995

## Εξωτερικοί σύνδεσμοι
* 

Αντωναρος
Πύρριχος

Με την ονομασία **Πύρριχος** μπορεί να αναφέρονται:
*Η αρχαία πόλη της Λακωνίας: Πύρριχος
*Ο σημερινός οικισμός του νομού Λακωνίας: Πύρριχος
*Το μυθολογικό πρόσωπο: Πύρριχος
Τζοουζτζάν (περιοχή)

Με το όνομα **Τζοουζτζάν**, ή **Τζοζτζάν**, φέρεται μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο κεντρικό βορειο τμήμα της Χώρας στα σύνορα με το Ουζμπεκιστάν (βόρεια) και με το Τουρκμενιστάν (βορειοδυτικά). Η έκτασή της φθάνει, περίπου, τα 11.800 τ.χλμ, και ο πληθυσμός της, τους 441.000  κατοίκους (2002). Περιλαμβάνει 11 επαρχίες. Επικρατούσα γλώσσα στη περιοχή είναι η περσική (φαρσί) και η ουζμπεκική. 
Πρωτεύουσα του νομού είναι η Σιμπιργκάν, της ομώνυμης επαρχίας.

## Επαρχίες
Οι 11 υπαγόμενες επαρχίες στο νομό Τζοζτζάν, κατ΄ αλφαβητική σειρά, είναι: η Ακτσά, η Καρκίν, η Κους Τέπα, η Κχαμγιάντ, η Κχανίκα, η Κουάτζα Ντουκό, η Μαρντιάν, η Μινγατζίκ, η Νταρζάμπ, η Σιρμπιγκάν, όπου και η ομώνυμη πρωτεύουσα του νομού, και η Φεϋζαμπάτ.

## Πηγές
*«Εγκυκλοπαίδεια Πάπυρος Λαρούς Μπριτάννικα» τ.12ος, σ.377

Κατηγορία:Επαρχίες του Αφγανιστάν
Πιέτ Κάιζερ

Ο **Πιέτ Κάιζερ** (*Peter "Piet" Johannes Keizer*, 14 Ιουνίου 1943 - 10 Φεβρουαρίου 2017) ήταν διεθνής Ολλανδός ποδοσφαιριστής, ο οποίος αγωνιζόταν ως ακραίος επιθετικός. Ήταν μέλος της καλύτερης ομάδας της Άγιαξ και της Ολλανδίας της δεκαετίας του 1970.

## Καριέρα

Γεννήθηκε στις 14 Ιουνίου του 1943 στο Άμστερνταμ. Το 1955 πήγε στην παιδική ομάδα του Άγιαξ, έκανε ντεμπούτο σε ηλικία 17 ετών το 1961 και τρία χρόνια αργότερα άγγιξε το θάνατο, καθώς είχε σοβαρό ατύχημα με κάταγμα κρανίου. Αγωνίστηκε καθ' όλη τη διάρκεια της καριέρας του στον ΑΦΚ Άγιαξ και εντασσόμενος στις τάξεις του "Αίαντα" ως το 1975, όταν και αποσύρθηκε από την ενεργό δράση. Αγωνιζόμενος ως αριστερός ακραίος επιθετικός αποτέλεσε μαζί με τον Γιόχαν Κρόιφ και το Τζόνι Ρεπ μία τριπλέτα υψηλής ποιότητας. Από ένα σημείο και μετά οι σχέσεις του με τον Κρόιφ ψυχράνθηκαν (με αντικείμενο την αρχηγία της ομάδας) με αποτέλεσμα ο τελευταίος να μεταγραφεί το καλοκαίρι του 1973 στην Μπαρτσελόνα. Η σεζόν που ακολούθησε ήταν και η τελευταία για τον Κάιζερ που αποσύρθηκε το καλοκαίρι του 1975 έχοντας 365 εμφανίσεις (επίδοση που τον καθιστά τέταρτο στη σχετική λίστα) και 146 γκολ σε επίπεδο πρωταθλήματος.

Ο Κάιζερ ήταν 34 φορές διεθνής με την Εθνική Ολλανδίας πετυχαίνοντας 11 τέρματα και ήταν μέλος της ομάδας που έφτασε μέχρι τον τελικό του Παγκόσμιο Κύπελλο του 1974. Δεν είχε με την εθνική ομάδα ανάλογη καταξίωση με αυτή του συλλόγου του με τον Ρομπ Ρένσενμπρινκ να βρίσκεται πιο συχνά στην ενδεκάδα. Απεβίωσε στις 10 Φεβρουαρίου 2017.

## Τίτλοι και Διακρίσεις
* Κύπελλο Πρωταθλητριών (3) : 1971, 1972, 1973
* Διηπειρωτικό Κύπελλο: 1972
* Ολλανδικό Πρωτάθλημα (6) : 1965-66, 1966-67, 1967-68, 1969-70, 1971-72, 1972-73
* Κύπελλο Ολλανδίας (5) : 1960-61, 1966-67, 1969-70, 1970-71, 1971-72
* Σούπερ Καπ Ευρώπης: 1973

## Παραπομπές


Κατηγορία:Ολλανδοί ποδοσφαιριστές
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Εθνικής Ολλανδίας
Κατηγορία:Επιθετικοί ποδοσφαιριστές
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Παγκοσμίου Κυπέλλου 1974
Καρελο-Φινλανδική Σοβιετική Σοσιαλιστική Δημοκρατία

Η **Καρελο-Φινλανδική Σοβιετική Σοσιαλιστική Δημοκρατία** (, , *Καρελο-Φίνσκαγια Σαβιέτσκαγια Σατσιαλιστιτσέσκαγια Ρεσπούμπλικα*) ήταν Σοβιετική Δημοκρατία, μέρος της πρώην Σοβιετικής Ένωσης. Η Δημοκρατία υφίστατο από το 1940 που ιδρύθηκε μέχρι το 1956 που συγχωνεύθηκε στη Ρωσική ΣΟΣΔ ως Αυτόνομη Σοβιετική Σοσιαλιστική Δημοκρατία της Καρελίας

## Ιστορία
Η Καρελο-Φινλανδική Σοβιετική Σοσιαλιστική Δημοκρατία ιδρύθηκε στις 31 Μαρτίου 1940 με τη συγχώνευση της Αυτόνομης Σοβιετικής Σοσιαλιστικής Δημοκρατίας της Καρελίας και της Λαϊκής Δημοκρατίας της Φινλανδίας (ιδρύθηκε στα εδάφη που αποκτήθηκαν από την ΕΣΣΔ στον Πόλεμο του Χειμώνα, Καρελιανός Ισθμός και Καρελία της Λάντογκα). Όλος ο Καρελιανός πληθυσμός των κατακτημένων περιοχών (περίπου 422000) προσέφυγε στη Φινλανδία και στις περιοχές εγκαταστάθηκαν κάτοικοι από άλλα μέρη της Σοβιετικής Ένωσης.

Στον επακόλουθο Σοβιετο-Φινλανδικό Πόλεμο η Φινλανδία κατέκτησε και επαναπροσήρτησε την περιοχή το 1941. Το 1944 η Σοβιετική Ένωση ανακατέλαβε την περιοχή, πράξη που αναγνωρίστηκε από τη Φινλανδία στην Εκεχειρία της Μόσχας και στη Συνθήκη Ειρήνης του Παρισιού το 1947. Οι Καρελιανοί εγκατέλειψαν ξανά την περιοχή. Ο Καρελιανός Ισθμός και το Βίμποργκ (Βιίπουρι) μεταφέρθηκαν διοικητικά από την Καρελο-Φινλανδική ΣΣΔ στην Περιφέρεια Λένινγκραντ, αλλά η Καρελία της Λάντογκα παρέμεινε μέρος της.

Στις 16 Ιουλίου 1956 η Καρελο-Φινλανδική ΣΣΔ ενσωματώθηκε στη Ρώσικη ΣΟΣΔ σαν Αυτόνομη Σοβιετική Σοσιαλιστική Δημοκρατία της Καρελίας. Ενώ με τη διάλυση της Σοβιετικής ένωσης μετατράπηκε στις 13 Νοεμβρίου 1991 στη Δημοκρατία της Καρελίας, ομοσπονδιακό υποκείμενο της Ρωσικής Ομοσπονδίας.

## Πολιτική
Γραμματέας του Καρελο-Φινλανδικού Ανωτάτου Σοβιέτ στο διάστημα (1940-1956) ήταν ο Φινλανδός κομμουνιστής Όττο Βίλλε Κουούσινεν. 
Ενώ γραμματέας του Καρελο-Φινλανδικού Κομμουνιστικού Κόμματος τη δεκαετία του 1940 ήταν ο Γκ. Ν. Κουπριγιάνοφ.

### Γραμματείς του Πρεζίντιουμ του Ανωτάτου Σοβιέτ

### Γραμματείς του Συμβουλίου των Λαϊκών Κομμισαρίων (1946– Γραμματείς του Συμβουλίου των Υπουργών)

## Δείτε ακόμα
* Πόλεμος του Χειμώνα
* Φινλανδική Καρελία
* Καρελία
* Δημοκρατία της Καρελίας
* Σοβιετική Ένωση
* Καρελιανό Ζήτημα

Κατηγορία:Ιστορία της Φινλανδίας
Κατηγορία:Σοβιετικές Σοσιαλιστικές Δημοκρατίες
Κώστας Κροντηράς

Ο **Κώστας Κροντηράς** (Νοέμβριος 1903 – 10 Μαρτίου 1983) ήταν σπουδαίος Έλληνας λογοτέχνης και σκηνοθέτης του θεάτρου και του ραδιοφώνου.

## Βιογραφία
Γεννήθηκε στην Αθήνα τον Νοέμβριο του 1903. Σπούδασε νομικά στο Πανεπιστήμιο Αθηνών και υποκριτική στη Δραματική Σχολή του Ελληνικού Ωδείου. Αν και υπήρξε Λυκειάρχης τελικά ασχολήθηκε ιδιαίτερα με το θέατρο. Αρχικά συμμετείχε στο "Θέατρο Τέχνης" του Σπύρου Μελά, όπου και εμφανίσθηκε σε σημαντικούς ρόλους στο θέατρο "Αθήναιον" και στο Βασιλικό Θέατρο (Ελλάδα).

Το 1926 ανέλαβε τη διεύθυνση της Σχολής Μεταξά και από το 1936 επιδόθηκε στη ραδιοφωνική σκηνοθεσία, αρχικά στο Ραδιοφωνικό Σταθμό Αθηνών και αργότερα στην ΕΡΤ και ΥΕΝΕΔ. Σκηνοθέτησε εκατοντάδες ραδιοφωνικά έργα όλων των ειδών από τραγωδία ελληνική και ξένη μέχρι επιθεώρηση. Διασκεύασε και σκηνοθέτησε πλήθος ιστορικών έργων μεταξύ των οποίων "Ρήγας Φεραίος", από το μυθιστόρημα οι "Μαυρόλυκοι", "Μεγάλη νύκτα" του Πέτρου Χάρη, "Το συμπόσιο των 7 Σοφών" του Πλούταρχου κ.ά. Διετέλεσε επίσης καθηγητής υποκριτικής σε πολλές Σχολές και διευθυντής του Δραματολογίου στην ΕΡΤ.
Έγραψε επίσης πολλά θεατρικά έργα όπως: "Η Κυρία κάνει σπορ", που έλαβε βραβείο Σαββίδειου διαγωνισμού, "Σύζυγοι Νο 2", "Μάσκες" κ.ά., καθώς και ιστορικά δοκίμια όπως "Ο Βυζαντινός ιππόδρομος", "Η Φιλική Εταιρία", "Η εκπαίδευση στην αρχαία Αθήνα" κ.ά.

Μαζί με την Αντιγόνη Μεταξά, σύζυγό του, συνέγραψε την τρίτομη "Εγκυκλοπαίδεια της Ελληνικής Μυθολογίας", "Το Μικρό μου Μυθολογικό Λεξικό" και το "Συμπόσιο των 7 Σοφών". Επίσης μετέφρασε και διασκεύασε την "Ιλιάδα", "Οδύσσεια", "Παγκόσμια Ιστορία", "Ριχάρδος ο Λεοντόκαρδος" κ.ά. ενώ συμπλήρωσε και τη σχολική πεντάτομη "Εγκυκλοπαίδεια του Παιδιού" της συζύγου του.

Ο Κώστας Κροντηράς υπήρξε Πρόεδρος της Εταιρίας Ελλήνων Συγγραφέων και Σκηνοθετών Ραδιοφώνου, μέλος της Εταιρίας Ελλήνων Θεατρικών Συγγραφέων καθώς και της Εφορείας Θεατρικού Μουσείου. Μιλούσε επίσης γαλλικά και αγγλικά και ήταν μόνιμος κάτοικος Αθηνών (περιοχής Χίλτον). Πέθανε στις 10 Μαρτίου του 1983.
*Κόρη του Κώστα Κροντηρά ήταν η Λήδα Κροντηρά.

## Πηγές
*"Who;s Who 1979" σ. 332

## Παραπομπές


Κατηγορία:Έλληνες σκηνοθέτες
Κατηγορία:Έλληνες θεατρικοί συγγραφείς
Κατηγορία:Έλληνες συγγραφείς του 20ού αιώνα
Κατηγορία:Έλληνες μεταφραστές
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Αγλαντζιά

Η **Αγλαντζιά** είναι περιοχή της  Λευκωσίας στην Κύπρο. Αποτελεί ένα από τους δώδεκα δήμους της επαρχίας Λευκωσίας. Μετά την τουρκική εισβολή του 1974, το μεγαλύτερο μέρος της διοικητικής έκτασης του Δήμου Αγλαντζιάς δεν ελέγχεται από την Κυπριακή Δημοκρατία. Το έδαφος αυτό ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα βόρεια συνορεύει με τον Δήμο Λευκωσίας, στα ανατολικά με την Τύμβου, στα νότια με το Γέρι, στα νοτιοδυτικά με τα Λατσιά και στα δυτικά με τον Στρόβολο.

## Δημαρχείο
Τον Μάιο του 1986 η Αγλαντζιά μετεξελίχθηκε σε δήμο, έπειτα από δημοψήφισμα. Πρώτος δήμαρχος εξελέγη ο Ανδρέας Πέτρου, ο οποίος παρέμεινε στη θέση του, έπειτα από επανεκλογές του, έως το 2011. Ακολούθησε ο Κώστας Κόρτας το 2012 και το 2017 ο Χαράλαμπος Πετρίδης.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Αγλαντζιάς αποτελείτο στη συντριπτική πλειοψηφία του από Ελληνοκύπριους. Στην Αγλαντζιά υπήρχε και μια μικρή τουρκοκυπριακή γειτονιά από την εποχή της Τουρκοκρατίας.

Κατά τις διακοινοτικές διαταραχές της περιόδου 1963-1964 όλοι οι Τουρκοκύπριοι κάτοικοι της περιοχής μετακινήθηκαν στις τουρκοκυπριακές περιοχές της Λευκωσίας και στο χωριό Μάνδρες. Δεν επέστρεψαν ποτέ στην Αγλαντζιά. Μετά την τουρκική εισβολή του 1974, στην Αγλαντζιά εγκαταστάθηκαν Ελληνοκύπριοι πρόσφυγες από το βόρειο τμήμα του νησιού.

Ο πίνακας που ακολουθεί παρουσιάζει τον πληθυσμό της Αγλαντζιάς όπως καταγράφηκε στις απογραφές πληθυσμού που έγιναν στην Κύπρο.



## Δήμαρχοι
Δήμαρχοι Αγλατζιάς διετέλεσαν κατά σειρά οι:

* Ανδρέας Πέτρου (1986-2011)
* Κώστας Κόρτας (2012-2016)
* Χαράλαμπος Πετρίδης (2017-2020)
* Ανδρέας Κωνσταντίνου (2020- )

## Αδελφοποιήσεις
Ο Δήμος Αγλαντζιάς είναι αδελφοποιημένος με:

* Δήμος Ζωγράφου (Ελλάδα, 28 Μαρτίου 1988)
* Δήμος Καλαμάτας (Ελλάδα, 19 Νοεμβρίου 1993): Αρχικά ο δήμος ήταν αδελφοποιημένος με τον Δήμο Καλαμάτας (πρόγραμμα Καποδίστριας). Μετά την ενοποίηση του Δήμου Καλαμάτας με άλλους δήμους και τη δημιουργία του νέου Δήμου Καλαμάτας το 2011, η αδελφοποίηση ισχύει με αυτό τον δήμο.
* Δήμος Αζόφ (Ρωσία, 3 Νοεμβρίου 1998)
* Τομέας 2 της Ρώμης (Ιταλία, 11 Σεπτεμβρίου 2011): Αρχικά ο δήμος ήταν αδελφοποιημένος με τον Τομέα 3 της Ρώμης. Κατά την αναδιάρθρωση της τοπικής αυτοδιοίκησης της Ιταλίας, ο Τομέας 3 ενσωματώθηκε στον Τομέα 2. Η αδελφοποίηση ισχύει με αυτό τον τομέα.

## Αθλητικά σωματεία και αθλητικές εγκαταστάσεις
Στην Αγλατζιάς εδρεύει ο Άτλας Αγλαντζιάς, η Ανατολή Αγλαντζιάς, ο Όλυμπος Αγλαντζιάς και ο Σταυραετός Πλατύ Αγλαντζιάς.

## Διάφορα
Στον Δήμο Αγλαντζιάς βρίσκεται το Πανεπιστήμιο Κύπρου, μέρος του Γενικού Νοσοκομείου Λευκωσίας, το Δάσος Ακαδημίας και το Εθνικό Δασικό Πάρκο Αθαλάσσας.

## Παραπομπές


## Πηγές
* 
* 
* 

## Εξωτερικοί σύνδεσμοι
* 
* 


Κατηγορία:Δήμοι της Επαρχίας Λευκωσίας
Φαράχ (περιοχή)

Με το όνομα **Φαράχ** φέρεται μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο δυτικό κεντρικό τμήμα της Χώρας, στα σύνορα με το Ιράν. Η έκτασή της φθάνει, περίπου, τα 48.000 τ.χλμ, είναι ένας από τους μεγαλύτερους σε έκταση νομούς της χώρας, και ο πληθυσμός της, κατ΄ εκτίμηση το 1980 αριθμούσε τους 365.000, ενώ το 2006 τους 480.000  κατοίκους. Περιλαμβάνει 11 επαρχίες. Επικρατούσα γλώσσα στη περιοχή είναι η περσική παστούν. 
Πρωτεύουσα του νομού είναι η ομώνυμη Φαράχ, της ομώνυμης επαρχίας.

## Επαρχίες
Οι 11 υπαγόμενες επαρχίες στο νομό Φαράχ, κατ΄ αλφαβητική σειρά, είναι: η Ανάρ Ντάρα, η Γκουλιστάν ή Γκιουλιστάν, η Καλά-ι Κα, η Κχακί Σαφέντ, η Λας Βα Τζουάιν, η Μπακουά, η Μπαλά Μπουλούκ, η Πουρ σαρμάν, η Πουσχτ Ροντ, η Σιμπ Κο και η Φαράχ όπου και η ομώνυμη πρωτεύουσα του νομού.

## Παραπομπές


## Πηγές
*«Εγκυκλοπαίδεια Πάπυρος Λαρούς Μπριτάννικα» τ.12ος, σ.377

## Εξωτερικοί σύνδεσμοι
* 

Κατηγορία:Επαρχίες του Αφγανιστάν
Σκάμπι

thumb|Γαρίδες σκάμπι.

Στη μαγειρική, **σκάμπι** είναι όρος που χρησιμοποιείται εναλλακτικά για ένα είδος αστακού και μια μέθοδο παρασκευής θαλασσινών.

Πολλά είδη αστακών είναι γνωστά με την ονομασία *scampi*. Από τα πιο κοινά είναι ο νορβηγικός αστακός (*Nephrops norvegicus*). Το εν λόγω θαλασσινό είναι περισσότερο γνωστό στην Ιρλανδία και στο Ηνωμένο Βασίλειο με την ονομασία *Dublin Bay Prawn*. Ο αντίστοιχος γαλλικός όρος είναι *langoustine*. Αποτελεί τον πληθυντικό του ιταλικού *scampo*, ωστόσο ο τύπος αυτός σπάνια χρησιμοποιείται στα αγγλικά. Το όνομα χρησιμοποιείται ελαφρά στην Ιταλία και σε άλλες χώρες όταν γίνεται αναφορά σε άλλα παρόμοια είδη, παρότι κάποιοι νόμοι για τις ονομασίες τροφίμων (όπως π.χ. στη Βρετανία) ορίζουν ως "scampi" το είδος *Nephrops norvegicus*.

Η σαρκώδης ουρά του νορβηγικού αστακού μοιάζει περισσότερο σε γεύση και σε υφή με τον αστακό και την καραβίδα παρά με τη γαρίδα.

## Αγγλοαμερικανικές διαφορές στη χρήση του όρου
Τόσο στο Ηνωμένο Βασίλειο όσο και στις ΗΠΑ η λέξη αναφέρεται στη μέθοδο παρασκευής παρά στο συστατικό. Οι μέθοδοι παρασκευής ποικίλλουν στις δύο χώρες.

Έτσι, στο Ηνωμένο Βασίλειο, το "scampi" αναφέρεται σε ένα φαγητό με κρέας από ουρά θαλασσινού με επικάλυψη τριμμάτων ψωμιού ή κουρκούτι (ζύμη), καλοτηγανισμένο και συνοδευόμενο συχνά από τηγανιτές πατάτες, μπιζέλια και σάλτσα *Tartar *. Στο νότιο ημισφαίριο χρησιμοποιούνται άλλα είδη αστακού, όπως ο *Metanephrops challengeri*. 

Στις ΗΠΑ "scampi" ονομάζεται συχνά στους καταλόγους φαγητών η γαρίδα στην ιταλοαμερικανική κουζίνα. Ο ίδιος ο όρος "Scampi", είναι επίσης το όνομα ενός φαγητού με γαρίδα, που σερβίρεται με βούτυρο, σκόρδο και λευκό ξηρό κρασί. Συχνά συνοδεύεται από ψωμί ή και ως γαρνιτούρα σε μακαρονάδα. Άλλες φορές χρησιμοποιείται ο όρος "shrimp scampi" (γαρίδες σκάμπι) με άλλες ποικιλίες, όπως "σκάμπι κοτόπουλο" ("chicken scampi").

## Παραπομπές
* Alan Davidson, *Mediterranean Seafood*, 1972. ISBN 0-14-046174-4
* Κανονισμοί για τις ονομασίες ψαριών στο Ηνωμένο Βασίλειο  

## Παραπομπές


Κατηγορία:Τρόφιμα με βάση θαλασσινά
Κατηγορία:Αλιεύματα
Έγκωμη Λευκωσίας

Η **Έγκωμη** είναι περιοχή της Λευκωσίας στην Κύπρο. Αποτελούσε μέχρι το 2024 έναν από τους δώδεκα δήμους της επαρχίας Λευκωσίας. Μετά την τουρκική εισβολή του 1974, ένα μέρος της διοικητικής έκτασης της Έγκωμης βρίσκεται εντός της Νεκρής Ζώνης.

## Τοποθεσία
Η Έγκωμη βρίσκεται σε απόσταση 3 χιλιομέτρων νοτιοδυτικά της Λευκωσίας. Στα βόρεια συνορεύει με τον Άγιο Δομέτιο, στα ανατολικά με τον Δήμο Λευκωσίας, στα νότια με τον Στρόβολο, στα νοτιοδυτικά με τη Λακατάμια, στα δυτικά με το Παλαιομέτοχο και την Κοκκινοτριμιθιά και στα βορειοδυτικά με τον Γερόλακκο.

## Ονομασία
Η ονομασία Έγκωμη προέρχεται από τις λέξεις *Νέα Κώμη* (νέα πόλη). Αρχικά ονομαζόταν *Νέγκωμη* και τελικά η ονομασία έγινε *Έγκωμη*.

## Ιστορία
Μετά το 1567 οι Βενετοί κατακτητές της Κύπρου κατεδάφισαν τα λουζινιακά τείχη ώστε να κτίσουν τα σημερινά βενετικά τείχη της Λευκωσίας, τα οποία είχαν μικρότερη περίμετρο, για αύξηση της αμυντικής δυνατότητας. Μαζί με τα λουζινιακά τείχη κατεδαφίστηκαν σπίτια, εκκλησίες και μοναστήρια. Οι άστεγοι κάτοικοι των οικισμών που κατεδαφίστηκαν μετακινήθηκαν νοτιοδυτικά της Λευκωσίας ιδρύοντας την Έγκωμη.

### Δημαρχείο
Το 1986 πραγματοποιήθηκε δημοψήφισμα στην κοινότητα μέσα από το οποίο οι κάτοικοι υπερψήφισαν την μετεξέλιξη της κοινότητας τους σε δήμο.

## Πληθυσμός
Ο πληθυσμός της Έγκωμης αυξανόταν συνεχώς. Στις αρχές της Αγγλοκρατίας ο πληθυσμός αυξανόταν με σταθερό ρυθμό. Ωστόσο, την περίοδο 1931-1946 λόγω αστικοποίησης του πληθυσμού της υπαίθρου, ο πληθυσμός της Έγκωμης διπλασιάστηκε. 

Ακολούθησε η λειτουργία του Διεθνούς Αερολιμένα Λευκωσίας, που ήταν το μοναδικό πολιτικό αεροδρόμιο της Κύπρου, στον γειτονικό Γερόλακκο, γεγονός που οδήγησε σε περαιτέρω ανάπτυξη της Έγκωμης, αφού η κύρια οδική αρτηρία που οδηγούσε από τη Λευκωσία στο αεροδρόμιο διερχόταν μέσω των εδαφών της.

Μετά την τουρκική εισβολή του 1974, στην Έγκωμη εγκαταστάθηκε μεγάλος αριθμός Ελληνοκυπρίων προσφύγων από το βόρειο τμήμα της Κύπρου.

Ο πίνακας που ακολουθεί παρουσιάζει τον πληθυσμό της Έγκωμης όπως καταγράφηκε στις απογραφές πληθυσμού που έγιναν στην Κύπρο.



## Δήμαρχοι
Δήμαρχοι Δήμου Έγκωμης διετέλεσαν κατά σειρά οι:

*Μιχαλάκης Ζιβανάρης (1986-1991)
*Πέτρος Στυλιανού (1992-1996)
*Ιωάννης Καλλής (1997-2001)
*Νίκος Παυλίδης (2002-2011)
*Ζαχαρίας Κυριάκου (2012-2024)

## Αδελφοποιήσεις
Ο Δήμος Έγκωμης είναι αδελφοποιημένος με:

* Δήμο Ιθάκης (Ελλάδα)
* Δήμο Εορδαίας (Ελλάδα)
* Δήμο Χανίων (Ελλάδα)
* Περιφέρεια Αρμπάτ Μόσχας (Ρωσία)
* Δήμο Καρπενησίου (Ελλάδα)

## Αθλητικά σωματεία και αθλητικές εγκαταστάσεις
Το κυριότερο αθλητικό σωματείο με έδρα την Έγκωμη είναι η ΕΘΑ Έγκωμης, η οποία έχει κατακτήσει τίτλους πρωταθλήματος και κυπέλλου στην καλαθοσφαίριση. 

Στην έκταση του Δήμου Έγκωμης βρίσκονται το Μακάρειο Στάδιο, το Κλειστό Γυμναστήριο Ελευθερία και το Λευκόθεο Κλειστό Γυμναστήριο.

## Δείτε ακόμη
*Μακεδονίτισσα Λευκωσίας

## Παραπομπές


## Πηγές
*

## Εξωτερικοί σύνδεσμοι
*

Κατηγορία:Δήμοι της Επαρχίας Λευκωσίας
Κατηγορία:Επαρχία Λευκωσίας
Esperantujo

μικρογραφία|360εσ|Esperantujo

**Esperantujo** (μερικές φορές επίσης **Esperantio**, βλέπε παρακάτω) είναι το ανεπίσημο όνομα της κοινότητας των χρηστών της  Εσπεράντο και η κουλτούρα εκείνων, που προέρχονται από τόπους και θεσμούς όπου η γλώσσα αυτή χρησιμοποιείται. Λέμε *Esperantujo* —χρησιμοποιώντας την κατάληξη -ujo— στην περίπτωση που αναφερόμαστε σε χώρα, παρόλο που είναι κατανοητό ότι η Εσπεράντο δεν έχει  δική της εδαφική  επιφάνεια. Ενίοτε λέγεται, ότι αυτή είναι εκεί, όπου  συνυπάρχουν εσπεραντιστές. Η λέξη διατηρεί την παραδοσιακή μορφή  *Esperantujo* παρά το γεγονός, ότι στις ονομασίες των χωρών στη γλώσσα Εσπεράντο είναι πολύ διαδεδομένη και η κατάληξη  *-io*. Ένα κίνητρο, εκτός από την ισχυρή παράδοση, είναι ότι εδώ το επίθεμα  *-ujo* είναι πολύ κοντά στην πυρηνική  της σημασία  ως ‘*αυτό που περιέχεται μέσα σε κάτι άλλο*’.

## Γεωγραφία
[μικρογραφία|[Pasporta Servo, 2015]]

Esperantujo.directory

## Ιστορία
Στην Ευρώπη από τις 2 Ιουνίου 2001 μερικοί οργανισμοί  (προτιμούν να ονομάζονται *ιδρύματα*) ίδρυσαν την Esperanta Civito,   “που φιλοδοξεί να είναι το υποκείμενο του διεθνούς δικαστηρίου”  και  “επιδιώκει να σταθεροποιήσει τις σχέσεις μεταξύ των εσπεραντιστών που αισθάνονται τον εαυτό τους μακρυά από την χωρίς κρατική υπόσταση διασπορά της γλωσσικής ομάδας”.

Η Esperanta Civito χρησιμοποιεί πάντα το όνομα  *Esperantio* (προταθέν από τον Hector Hodler το 1908), το οποίο αυτός ο ίδιος ορίζει σύμφωνα με την ερμηνεία του τι είναι *[[Raŭmismo|Ραουμίσμο]]*, και το οποίο υποδηλώνει  συνεπώς ότι μπορούμε να διαφοροποιηθούμε από την παραδοσιακή εσπεραντική  κατανόηση σχετικά με την λέξη *Esperantujo*.

Τον Απρίλιο του  2007 δημιουργήθηκε η ιστοσελίδα Esperanta Respubliko.

## Πολιτική

## Πληθυσμός και κοινωνία

### Εκπαίδευση

### Μέσα Μαζικής Ενημέρωσης και Τύπος

## Πολιτισμός

## Παραπομπές

## Εξωτερικοί σύνδεσμοι

* Χώρα, που δεν υπάρχει πάνω στο χάρτη (κείμενο του  ακαδημαϊκού Boris Kolker)
* Esperanta Respubliko
* Esperantujo.directory

Κατηγορία:Εσπεράντο
Κατηγορία:Λήμματα προς διόρθωση μετά τη μετάφραση